Koerant steeds versprei | Netwerk24
Koerant steeds versprei
23 Julie 2020 06:00
Media24 in die Vrystaat en Noord-Kaap sit sy tradisie van plaaslike nuus voort met die herskikking van sy gratis gemeenskapskoerante onder die nuwe naam van Sentraal24.
As deel van die groter Volksblad-groep het dié groep, waarvan Bloemnuus deel is, voorheen as Sentrale Plaaslike Koerante bekend gestaan.
is deel van die groep wat voorheen as Sentrale Plaaslike Koerante, as deel van die groter Volksblad -groep, bekend gestaan het. Bloemnuus gaan voort om as papierkoerant in Bloemfontein en omstreke versprei te word.
Die groep se naamsverandering is deel van die pad vorentoe nadat aangekondig is dat Volksblad se papierkoerant weens bedryfsrealiteite op 8 Augustus gaan verstryk en voortaan as ’n e-publikasie op Netwerk24 verskyn.
Weens soortgelyke realiteite was Media24 ook genoop om die getal en frekwensie van sommige plaaslike weekkoerante in die Vrystaat en Noord-Kaap in te kort.
In die stal van die nuwe Sentraal24: verval Vrystaat Nuus/News (Bethlehem en omstreke) en Kroonnuus (Kroonstad) en word dit saamgevoeg as VrystaatKroon, wat twee keer per maand as ’n gesamentlike publikasie in albei streke sal verskyn; en) word Noordkaap (Kimberley en omliggende dorpe) en Kalahari Bulletin (Kuruman, Kathu, Postmasburg en Upington) in die Noord-Kaap saamgevoeg in die nuwe weeklikse streekkoerant Noordkaap Bulletin, wat die hele streek sal bedien. ) Die nuwe Sentraal24 se koerante is dus: Bloemnuus (Bloemfontein en omstreke), Express (Bloemfontein, Botshabelo en Thaba Nchu), Vista (Goudveld), VrystaatKroon (Noordoos-Vrystaat) en Noordkaap Bulletin (Noord-Kaap).
Media24 het die stap oor die skuif van Volksblad van papier na digitaal bekend gemaak.
Dié aankondiging kom teen die agtergrond van die afgelope jare se bedryfs-, sake- en mark-realiteite. – Gert Coetzee, Volksblad-redakteur